লক্ষ্য দু-হাজার উনিশ। আর সেই লক্ষ্যেই নোট বাতিল ইস্যুকে সামনে রেখে মোদী হঠাওয়ের ডাক দিলেন মমতা। নোট বাতিলের সিদ্ধান্ত প্রত্যাহার না করলে দিল্লিতে প্রধানমন্ত্রীর বাড়ির সামনে তৃণমূল ধর্নায় বসতে পারে বলেও হুঁশিয়ারি মুখ্যমন্ত্রীর। রাতারাতি পাঁচশো-হাজার বাতিলে সাধারণ মানুষের দুর্ভোগ। প্রতিবাদে পথে মুখ্যমন্ত্রী। কলেজ স্কোয়ার থেকে ধর্মতলা মিছিলে হাঁটলেন মমতা। প্রধানমন্ত্রী নোট বাতিলের সিদ্ধান্ত ঘোষণার দু-ঘণ্টার মধ্যে প্রথম সরব হন বাংলার মুখ্যমন্ত্রী। রাজধানীর রাজপথে মোদী সরকারের বিরুদ্ধে  প্রতিবাদে সামিল হন তিনি। সোমবার ঘরের মাঠে মমতা বন্দ্যোপাধ্যায় আরও আক্রমণাত্মক। নরেন্দ্র মোদীর বিরুদ্ধে সর্বাত্মক লড়াইয়ের লক্ষ্যে স্থির। মোদী সরকারের বিরুদ্ধে সব বিরোধী দল এখন রাস্তায়। সকলকে এক ছাতার তলায় নিয়ে এসে আন্দোলনের মুখ মমতা। লখনউ-পটনা-সহ দেশের নানা শহরে সভা করবেন তিনি। তবে পরবর্তী রাউন্ডে ফের দিল্লির বুকে দাঁড়িয়ে সরকার-বিরোধী আওয়াজ তোলাই যে তাঁর লক্ষ্য এ দিন তারও ইঙ্গিত দেন মুখ্যমন্ত্রী।
 ওয়েব ডেস্ক: লক্ষ্য দু-হাজার উনিশ। আর সেই লক্ষ্যেই নোট বাতিল ইস্যুকে সামনে রেখে মোদী হঠাওয়ের ডাক দিলেন মমতা। নোট বাতিলের সিদ্ধান্ত প্রত্যাহার না করলে দিল্লিতে প্রধানমন্ত্রীর বাড়ির সামনে তৃণমূল ধর্নায় বসতে পারে বলেও হুঁশিয়ারি মুখ্যমন্ত্রীর। রাতারাতি পাঁচশো-হাজার বাতিলে সাধারণ মানুষের দুর্ভোগ। প্রতিবাদে পথে মুখ্যমন্ত্রী। কলেজ স্কোয়ার থেকে ধর্মতলা মিছিলে হাঁটলেন মমতা। প্রধানমন্ত্রী নোট বাতিলের সিদ্ধান্ত ঘোষণার দু-ঘণ্টার মধ্যে প্রথম সরব হন বাংলার মুখ্যমন্ত্রী। রাজধানীর রাজপথে মোদী সরকারের বিরুদ্ধে  প্রতিবাদে সামিল হন তিনি। সোমবার ঘরের মাঠে মমতা বন্দ্যোপাধ্যায় আরও আক্রমণাত্মক। নরেন্দ্র মোদীর বিরুদ্ধে সর্বাত্মক লড়াইয়ের লক্ষ্যে স্থির। মোদী সরকারের বিরুদ্ধে সব বিরোধী দল এখন রাস্তায়। সকলকে এক ছাতার তলায় নিয়ে এসে আন্দোলনের মুখ মমতা। লখনউ-পটনা-সহ দেশের নানা শহরে সভা করবেন তিনি। তবে পরবর্তী রাউন্ডে ফের দিল্লির বুকে দাঁড়িয়ে সরকার-বিরোধী আওয়াজ তোলাই যে তাঁর লক্ষ্য এ দিন তারও ইঙ্গিত দেন মুখ্যমন্ত্রী। সামনে নোট বাতিল। পিছনে জোটের অঙ্ক। পঞ্জাব-উত্তরপ্রদেশে বিজেপির ফল খারাপ হলে অঙ্ক কষার গতি আরও বাড়বে। বিশেষজ্ঞরা বলছেন, গগনচুম্বী প্রত্যাশা পূরণ করতে না পারায় দু-হাজার উনিশের লোকসভা নির্বাচনে বিজেপির আসন কমার সম্ভাবনা। আর তা যদি হয় তাহলে কেন্দ্রে সরকার গঠনে অ-বিজেপি দলগুলি বড় ভূমিকা নিতে পারে। রাজনৈতিক মহল বলছে, মুখ্যমন্ত্রী মমতা বন্দ্যোপাধ্যায় এখন থেকেই সেই লক্ষ্যে ঘুঁটি সাজাতে শুরু করে দিয়েছেন।